بند چمانی دریگاں کہ زُبان پیتک نہ کنت
اَنچو گُک بیتگ آں دنیا منا پَریتک نہ کنت
مپُت ءُ ناهک ءَ وتی گُوهریں جان ءَ بکش ئے
اَرسی تَرمپے اے زمانگ اوں پتُو ریتک نہ کنت
آ وتی مرچی ءُ باندات ءِ اُمیت ءَ زندگ
آ وتی اُمر ءِ تگرِدءَرا پہ دل پیتک نہ کنت
اَنچو دست گٹ ایں منی اندر ءِ شوکیں شائر
چیزوکے شئیر گم ءِ پَرتگاں درگیتک نہ کنت
مارا ابدال وتی هَلک ءِ زهیراں زُرتگ
هلکُویں زند وتا بندے ءَ سرگیتک نہ کنت
ازت ابدال